ddrg/super_eurlex huggingface dataset:
2001/201/EY: Komission päätös, tehty 21 päivänä helmikuuta 2001, rakennerahastojen tavoite 2 -alueista Yhdistyneessä kuningaskunnassa kaudella 2000—2006 tehdyn luettelon muuttamisesta (tiedoksiannettu numerolla K(2001) 415)



Virallinen lehti nro L 078 , 16/03/2001 s. 0001 - 0041



Komission päätös, tehty 21 päivänä helmikuuta 2001, rakennerahastojen tavoite 2 -alueista Yhdistyneessä kuningaskunnassa kaudella 2000-2006 tehdyn luettelon muuttamisesta (tiedoksiannettu numerolla K(2001) 415) (Ainoastaan englanninkielinen teksti on todistusvoimainen) (2001/201/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 4 artiklan 4 kohdan ensimmäisen alakohdan, on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: (1) Tavoite 2 -alueiden luettelo ohjelmakaudeksi 2000-2006 vahvistettiin komission päätöksellä 2000/290/EY(2). (2) Norfolkin alueen tavoite 2 -alueiden nimityksissä on virhe 30 päivänä maaliskuuta 2000 tehdyssä päätöksessä, ON TEHNYT TÄMÄN PÄÄTÖKSEN: 1 artikla Muutetaan asetuksen (EY) N:o 1260/1999 4 artiklan perusteella laadittu kauden 2000-2006 tavoite 2 -alueiden luettelo Norfolkin NUTS III -alueeseen kuuluvan Great Yarmouthin kaupungin osalta seuraavasti: korvataan alue Gorleston alueella Magdalen West. 2 artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 21 päivänä helmikuuta 2001. Komission puolesta Michel Barnier Komission jäsen (1) EYVL L 161, 26.6.1999, s. 1. (2) EYVL L 99, 19.4.2000, s. 27. LIITE RAKENNERAHASTOJEN TAVOITE 2 -ALUEET YHDISTYNEESSÄ KUNINGASKUNNASSA (kausi 2000-2006) >TAULUKON PAIKKA>
2001/248/EY: Neuvoston päätös, tehty 19 päivänä maaliskuuta 2001, Euroopan yhteisön ja sen jäsenvaltioiden sekä Korean tasavallan kauppaa ja yhteistyötä koskevan puitesopimuksen tekemisestä



Virallinen lehti nro L 090 , 30/03/2001 s. 0045 - 0045



Neuvoston päätös, tehty 19 päivänä maaliskuuta 2001, Euroopan yhteisön ja sen jäsenvaltioiden sekä Korean tasavallan kauppaa ja yhteistyötä koskevan puitesopimuksen tekemisestä (2001/248/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 57 artiklan 2 kohdan, 71 artiklan, 80 artiklan 2 kohdan, 133 ja 308 artiklan yhdessä 300 artiklan 2 kohdan ensimmäisen alakohdan toisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), on kuullut talous- ja sosiaalikomiteaa, sekä katsoo, että tässä päätöksessä tarkoitettu sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja sen jäsenvaltioiden sekä Korean tasavallan kauppaa ja yhteistyötä koskeva puitesopimus. Sopimuksen teksti on tämän päätöksen liitteenä. 2 artikla 1. Komission edustaja edustaa jäsenvaltioiden edustajien avustamana yhteisöä puitesopimuksen 19 artiklan 3 kohdassa määrätyssä sekakomiteassa. 2. Neuvosto vahvistaa komission ehdotuksesta yhteisön kannan sekakomiteasta annettavia suosituksia varten Euroopan yhteisön perustamissopimuksen vastaavien määräysten mukaisesti. 3 artikla Neuvoston puheenjohtaja antaa puitesopimuksen 21 artiklassa määrätyn ilmoituksen Euroopan yhteisön puolesta. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 19 päivänä maaliskuuta 2001. Neuvoston puolesta Puheenjohtaja A. Lindh (1) EYVL C 188, 28.6.1996, s. 11. (2) EYVL C 104, 14.4.1999, s. 59.
2001/251/EY: Komission päätös, tehty 21 päivänä maaliskuuta 2001, eräitä Malesiasta peräisin olevia kalastustuotteita koskevista suojatoimenpiteistä tehdyn päätöksen 97/518/EY kumoamisesta (ETA:n kannalta merkityksellinen teksti) (tiedoksiannettu numerolla K(2001) 738)



Virallinen lehti nro L 091 , 31/03/2001 s. 0077 - 0077



Komission päätös, tehty 21 päivänä maaliskuuta 2001, eräitä Malesiasta peräisin olevia kalastustuotteita koskevista suojatoimenpiteistä tehdyn päätöksen 97/518/EY kumoamisesta (tiedoksiannettu numerolla K(2001) 738) (ETA:n kannalta merkityksellinen teksti) (2001/251/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 6 kohdan, sekä katsoo seuraavaa: (1) Koska eräästä malesialaisesta jalostuslaitoksesta peräisin olevissa kalastustuote-erissä oli todettu Salmonella paratyphi B -bakteeria ja koska elintarvikkeissa esiintyvä Salmonella paratyphi -bakteeri on osoitus huonosta hygieniasta elintarvikkeita jalostettaessa ja koska kyseinen bakteeri on kansanterveydellinen riski, komissio teki päätöksen 97/518/EY(2) kalastustuotteiden tuonnin keskeyttämisestä kyseisestä jalostuslaitoksesta. (2) Malesian viranomaisilta saatujen tietojen ja takeiden mukaan kyseinen jalostuslaitos on parantanut hygieniaolojaan ja korjannut kaikki säännöstenvastaisuudet sekä täyttää jälleen terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(3) vaatimukset. (3) Päätös 97/518/EY olisi näin ollen kumottava, jotta kalastustuotteiden tuontia kyseisestä jalostuslaitoksesta voitaisiin jatkaa. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 97/518/EY. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on viipymättä ilmoitettava niistä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä maaliskuuta 2001. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 214, 6.8.1997, s. 55. (3) EYVL L 268, 24.9.1991, s. 15.
2001/249/EY: Komission päätös, tehty 26 päivänä maaliskuuta 2001, oliiviöljyn yksityiseen varastointiin myönnettävän enimmäismäärän vahvistamisesta asetuksessa (EY) N:o 327/2001 säädetyn ensimmäisen osittaisen tarjouskilpailun osalta (tiedoksiannettu numerolla K(2001) 823)



Virallinen lehti nro L 090 , 30/03/2001 s. 0062 - 0062



Komission päätös, tehty 26 päivänä maaliskuuta 2001, oliiviöljyn yksityiseen varastointiin myönnettävän enimmäismäärän vahvistamisesta asetuksessa (EY) N:o 327/2001 säädetyn ensimmäisen osittaisen tarjouskilpailun osalta (tiedoksiannettu numerolla K(2001) 823) (Ainoastaan espanjan- ja kreikankieliset tekstit ovat todistusvoimaiset) (2001/249/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 12 a artiklan, sekä katsoo seuraavaa: (1) Oliiviöljyn yksityistä varastointia koskevien sopimusten tekemisen sallimisesta ja niihin liittyviä tukia koskevan kestoltaan rajoitetun tarjouskilpailun avaamisesta 16 päivänä helmikuuta 2001 annetussa komission asetuksessa (EY) N:o 327/2001(3) säädetään, että mainitun asetuksen 1 artiklassa tarkoitetut elimet valtuutetaan tekemään sopimuksia kaupan pitämänsä neitsytoliiviöljyn ja ekstra-neitsytoliiviöljyn yksityisestä varastoinnista. (2) Avataan kestoltaan rajoitettu tarjouskilpailu. Toteutetaan peräkkäin neljä osittaista tarjouskilpailua 1 päivästä maaliskuuta 2001 alkaen. Ensimmäinen osittainen tarjouskilpailu koskee ainoastaan asetuksen N:o 136/66/ETY 12 a artiklan ensimmäisen kohdan toisessa virkkeessä tarkoitettuja tuottajaryhmittymiä ja tällaisten tuottajaryhmittymien liittoja. (3) Asetuksen N:o 136/66/ETY 12 a artiklassa säädetään varastointisopimusten tekemiseen myönnettävästä tuesta. Sen määrä olisi vahvistettava ensimmäisen osittaisen tarjouskilpailun osalta tehtyjen tarjousten perusteella ja ottaen huomioon mahdollisuudet edistää merkittävästi markkinoiden sääntelyä. (4) Kreikassa ei ole tehty tarjouksia tämän ensimmäisen osittaisen tarjouskilpailun osalta. (5) Tässä päätöksessä säädetty toimenpide on rasvojen hallintokomitean lausunnon mukainen, ON TEHNYT TÄMÄN PÄÄTÖKSEN: 1 artikla Asetuksen N:o 136/66/ETY 12 a artiklassa tarkoitettu tuen enimmäismäärä asetuksen (EY) N:o 327/2001 3 artiklassa tarkoitetun ensimmäisen osittaisen tarjouskilpailun osalta on seuraava: >TAULUKON PAIKKA> 2 artikla Tämä päätös on osoitettu Espanjan kuningaskunnalle ja Helleenien tasavallalle. Tehty Brysselissä 26 päivänä maaliskuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 328, 23.12.2000, s. 2. (3) EYVL L 48, 17.2.2001, s. 9.
2001/213/EY: Neuvoston päätös, tehty 26 päivänä helmikuuta 2001, Brysselissä 24 päivänä marraskuuta 2000 parafoidun Euroopan yhteisön ja Bosnia ja Hertsegovinan tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta



Virallinen lehti nro L 083 , 22/03/2001 s. 0001 - 0001



Neuvoston päätös, tehty 26 päivänä helmikuuta 2001, Brysselissä 24 päivänä marraskuuta 2000 parafoidun Euroopan yhteisön ja Bosnia ja Hertsegovinan tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta (2001/213/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön puolesta Bosnia ja Hertsegovinan kanssa sopimuksen tekstiilituotteiden kaupasta. (2) Sopimus parafoitiin 24 päivänä marraskuuta 2000. (3) Sopimus olisi allekirjoitettava Euroopan yhteisön puolesta edellytyksin, että sopimus mahdollisesti tehdään myöhemmin. (4) Sopimusta olisi aiheellista soveltaa väliaikaisesti 1 päivästä maaliskuuta 2001 vastavuoroisuusperiaatetta noudattaen, kunnes sen virallisen tekemisen edellyttämät asiaan kuuluvat menettelyt saatetaan päätökseen, ON PÄÄTTÄNYT SEURAAVAA: 1 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa Euroopan yhteisön ja Bosnia ja Hertsegovinan sopimus tekstiilituotteiden kaupasta Euroopan yhteisön puolesta edellytyksin, että sopimus mahdollisesti tehdään myöhemmin. 2 artikla Edellä 1 artiklassa tarkoitettua sopimusta sovelletaan väliaikaisesti 1 päivästä maaliskuuta 2001 vastavuoroisuusperiaatetta noudattaen, kunnes sen tekemistä koskevat menettelyt saatetaan päätökseen. Sopimuksen teksti on tämän päätöksen liitteenä. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh
2001/222/EY: Neuvoston päätös, tehty 12 päivänä maaliskuuta 2001, alueiden komitean itävaltalaisen varajäsenen nimeämisestä



Virallinen lehti nro L 082 , 22/03/2001 s. 0028 - 0028



Neuvoston päätös, tehty 12 päivänä maaliskuuta 2001, alueiden komitean itävaltalaisen varajäsenen nimeämisestä (2001/222/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka Brigitte EDERERin erottua, mikä on annettu neuvostolle tiedoksi 6 päivänä helmikuuta 2001, ja ottaa huomioon Itävallan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Sepp RIEDER alueiden komitean varajäseneksi Brigitte EDERERin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 12 päivänä maaliskuuta 2001. Neuvoston puolesta Puheenjohtaja B. Ringholm (1) EYVL L 28, 4.2.1998, s. 19.
2001/291/EY: Komission päätös, tehty 29 päivänä maaliskuuta 2001, eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksyttyjen keinosiemennysasemien luettelosta tehdyn päätöksen 95/94/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 950)



Virallinen lehti nro L 100 , 11/04/2001 s. 0027 - 0027



Komission päätös, tehty 29 päivänä maaliskuuta 2001, eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksyttyjen keinosiemennysasemien luettelosta tehdyn päätöksen 95/94/EY muuttamisesta (tiedoksiannettu numerolla K(2001) 950) (ETA:n kannalta merkityksellinen teksti) (2001/291/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY(1), sellaisena kuin se on muutettuna Itävallan, Suomen ja Ruotsin liittymissopimuksella, ja erityisesti sen 7 artiklan ja sen 8 artiklan 1 kohdan, sekä katsoo seuraavaa: (1) Komission päätöksessä 93/160/ETY(2), sellaisena kuin se on viimeksi muutettuna päätöksellä 1999/150/EY(3), vahvistetaan luettelo kolmansista maista, joista jäsenvaltiot sallivat siansukuisten kotieläinten siemennesteen tuonnin. (2) Kanada sisältyy kyseiseen luetteloon. (3) Komission päätöksessä 95/94/ETY(4), sellaisena kuin se on viimeksi muutettuna päätöksellä 2000/353/EY(5), vahvistetaan luettelo eräistä kolmansista maista peräisin olevan siansukuisten kotieläinten siemennesteen yhteisön vientiin hyväksytyistä keinosiemennysasemista. (4) Kanadan toimivaltaiset eläinlääkintäviranomaiset ovat esittäneet pyynnön kolmen kanadalaisen keinosiemennysaseman (Aurora GTC, Costwold Western Canada Ltd ja Centre d'insémination C-Prim) lisäämiseksi kyseiseen luetteloon. (5) Yhteisö on saanut takeet siitä, että nämä kolme asemaa täyttävät direktiivin 90/429/ETY 8 artiklassa vahvistetut vaatimukset. (6) Kyseiset kolme asemaa on tämän vuoksi lisättävä hyväksyttyjen asemien luetteloon. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 95/94/EY liitteessä, sellaisena kuin se on muutettuna, olevaan Kanadaa koskevaan osaan 4 seuraavat kolme keinosiemennysasemaa: - Aurora GTC Box 177 Kipling , Saskatchewan , Kanada Location SW 15-10-6 W2 Hyväksyntänumero: 7-AI-100 , - Costwold Western Canada Ltd 17 Speers Road Winnipeg , Manitoba , Kanada Location SW 27-18-2 EPM Hyväksyntänumero: 6-AI-70 , - Centre d'insémination C-Prim 2, chemin St Gabriel St Gabriel de Brandon , Québec , Kanada Hyväksyntänumero: 4-AI-24. 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä maaliskuuta 2001. Komission puolesta David Byrne Komission jäsen (1) EYVL L 224, 18.8.1990, s. 62. (2) EYVL L 67, 19.3.1993, s. 27. (3) EYVL L 49, 25.2.1999, s. 40. (4) EYVL L 73, 1.4.1995, s. 87. (5) EYVL L 124, 25.5.2000, s. 65.
2001/278/EY: Neuvoston päätös, tehty 4 päivänä huhtikuuta 2001, alueiden komitean itävaltalaisen varsinaisen jäsenen nimeämisestä



Virallinen lehti nro L 096 , 06/04/2001 s. 0018 - 0018



Neuvoston päätös, tehty 4 päivänä huhtikuuta 2001, alueiden komitean itävaltalaisen varsinaisen jäsenen nimeämisestä (2001/278/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka Karl STIXin erottua, mikä on annettu neuvostolle tiedoksi 13 päivänä helmikuuta 2001, ja ottaa huomioon Itävallan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Hans NIESSL alueiden komitean varsinaiseksi jäseneksi Karl STIXin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 4 päivänä huhtikuuta 2001. Neuvoston puolesta Puheenjohtaja B. Rosengren (1) EYVL L 28, 4.2.1998, s. 19.
2001/268/EY: Komission päätös, tehty 3 päivänä huhtikuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/172/EY muuttamisesta neljännen kerran (ETA:n kannalta merkityksellinen teksti) (tiedoksiannettu numerolla K(2001) 1039)



Virallinen lehti nro L 094 , 04/04/2001 s. 0027 - 0027



Komission päätös, tehty 3 päivänä huhtikuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/172/EY muuttamisesta neljännen kerran (tiedoksiannettu numerolla K(2001) 1039) (ETA:n kannalta merkityksellinen teksti) (2001/268/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Yhdistyneessä kuningaskunnassa havaittujen suu- ja sorkkatautitapausten vuoksi komissio teki päätöksen 2001/172/EY(4), sellaisena kuin se on viimeksi muutettuna päätöksellä 2001/239/EY(5), tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa. (2) Yhdistyneen kuningaskunnan suu- ja sorkkatautitilanne saattaa vaarantaa muissa yhteisön osissa sijaitsevat karjat elävien sorkkaeläinten ja eräiden niistä saatavien tuotteiden markkinoille saattamisen ja kaupan osalta. (3) Taudin kehittymisen perusteella näyttää soveliaalta pidentää päätöksellä 2001/172/EY käyttöön otettujen toimenpiteiden voimassaoloaikaa ja samalla muuttaa toimenpiteiden kohteena olevia alueita. (4) Tilannetta on tarkasteltava uudelleen pysyvän eläinlääkintäkomitean kokouksessa, joka on tarkoitus pitää 4 päivänä huhtikuuta 2001, ja toimenpiteitä on mukautettava tarvittaessa. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/172/EY seuraavasti: 1) Korvataan päivämäärä 14 artiklassa päivämäärällä "19 päivän huhtikuuta 2001". 2) Korvataan liitteessä I ilmaisu "Yhdistynyt kuningaskunta" ilmaisulla "Iso-Britannia ja Armagh'n kreivikunnassa Pohjois-Irlannissa sijaitseva Newry and Mournen hallintoalue". 3) Korvataan liitteessä II ilmaisu "Yhdistynyt kuningaskunta" ilmaisulla "Iso-Britannia, Pohjois-Irlanti". 3 artikla Tämä päätös on osoitettu kaikille jäsenvaltioille. Tehty Brysselissä 3 päivänä huhtikuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 62, 2.3.2001, s. 22. (5) EYVL L 86, 27.3.2001, s. 33.
2001/319/EY: Neuvoston päätös, tehty 29 päivänä tammikuuta 2001, kalavarojen säilyttämistä ja hoitoa Kaakkois-Atlantilla koskevan yleissopimuksen allekirjoittamisesta Euroopan yhteisön puolesta



Virallinen lehti nro L 111 , 20/04/2001 s. 0015 - 0015



Neuvoston päätös, tehty 29 päivänä tammikuuta 2001, kalavarojen säilyttämistä ja hoitoa Kaakkois-Atlantilla koskevan yleissopimuksen allekirjoittamisesta Euroopan yhteisön puolesta (2001/319/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan ensimmäisen alakohdan ensimmäisen virkkeen, ottaa huomioon komission ehdotuksen, sekä katsoo seuraavaa: (1) Yhteisöllä on toimivalta toteuttaa kalavarojen säilyttämistä ja hoitoa koskevia toimenpiteitä sekä tehdä sopimuksia muiden maiden ja kansainvälisten järjestöjen kanssa. (2) Yhteisö on sopimuspuolena Yhdistyneiden Kansakuntien merioikeusyleissopimuksessa, joka velvoittaa kaikki kansainvälisen yhteisön jäsenet toimimaan yhteistyössä meren biologisten luonnonvarojen säilyttämiseksi ja hoitamiseksi. (3) Yhteisö on allekirjoittanut sopimuksen hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta(1). (4) Rannikkovaltioiden ja muiden asiasta kiinnostuneiden tulevan kalavarojen säilyttämistä ja hoitoa Kaakkois-Atlantilla koskevan yleissopimuksen osapuolten seitsemäs kokous on esitellyt ehdotuksen yleissopimukseksi. (5) Mainitun yleissopimuksen tehokkaalla soveltamisella pyritään varmistamaan kalavarojen säilyminen pitkällä aikavälillä ja niiden kestävä hyödyntäminen yleissopimuksessa tarkoitetulla alueella. (6) Yhteisön kalastajat harjoittavat kalastusta yleissopimuksessa tarkoitetulla alueella ja on yhteisön edun mukaista osallistua tehokkaasti yleissopimuksen täytäntöönpanoon. Tämän vuoksi on välttämätöntä, että yhteisö allekirjoittaa yleissopimuksen, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta kalavarojen säilyttämistä ja hoitoa Kaakkois-Atlantilla koskevan yleissopimuksen tapahtuva allekirjoittaminen edellyttäen, että neuvosto tekee päätöksen yleissopimuksen tekemisestä. Yleissopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on oikeus allekirjoittaa yleissopimus yhteisön puolesta edellyttäen, että se tehdään. Tehty Brysselissä 29 päivänä tammikuuta 2001. Neuvoston puolesta Puheenjohtaja M. Winberg (1) EYVL L 189, 3.7.1998, s. 16.